《方洲八景八首 其八 竹坞晴风》
明代·张宁

菉竹蔽深坞，岁晚多阴风。爱此旭日喧，万玉摇玲珑。

吟眸展清眄，倦耳生馀聪。因之怀劲草，声色吾何从。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。